CELEX: 32017R0226
Language: da
Date: 2017-02-07 00:00:00
Title: Kommissionens gennemførelsesforordning (EU) 2017/226 af 7. februar 2017 om tarifering af visse varer i den kombinerede nomenklatur

10.2.2017   
               
               
                  DA
               
               
                  Den Europæiske Unions Tidende
               
               
                  L 35/3
               
            KOMMISSIONENS GENNEMFØRELSESFORORDNING (EU) 2017/226
      af 7. februar 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 7. februar 2017.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     Legetøj, der er pakket i samme emballage til detailsalg, bestående af:
                     
                                 —
                              
                              
                                 et batteridrevet lokomotiv og en personvogn, af plast
                              
                           
                                 —
                              
                              
                                 træskinner
                              
                           
                                 —
                              
                              
                                 trafikskilte, biler, menneskelige figurer, dyr, træer osv.
                              
                           Se billedet (*1)
                     
                  
                  
                     9503 00 70 
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9503 00  og 9503 00 70 .
                     Tarifering under KN-kode 9503 00 30  som et »elektrisk tog, herunder skinner, signaler og andet tilbehør« er udelukket, fordi sættet også indeholder andet legetøj af træ og plast, som f.eks. trafikskilte, biler, menneskelige figurer, dyr, træer osv., der i sig selv er legetøj. Dette legetøj er ikke direkte forbundet med det elektriske tog og skinnerne, sådan som en togstation, en jernbaneoverskæring eller en jernbanebro ville være, og betragtes derfor ikke som tilbehør til et elektrisk tog (se også Forklarende bemærkninger til HS, pos. 9503 , afsnit D, nr. iv).
                     Legetøjssættet består af forskellige typer varer, der er designet til at underholde børn eller voksne, og som er pakket i samme emballage til detailsalg (se også Forklarende bemærkninger til HS, kapitel 95, almindelige bemærkninger, og de forklarende bemærkninger til KN-kode 9503 00 70 ).
                     Varen skal derfor tariferes under KN-kode 9503 00 70  som »andet legetøj, i sæt«.
                  
               
            (*1)  Billedet er kun vejledende.